ai4bharat/Pralekha huggingface dataset:
મંત્રીમંડળ
મંત્રીમંડળે સ્વાઝિલેન્ડને કરવેરા સંબંધિત સહાયતા આપવા માટે વિચારાર્થ વિષય  પર થયેલા હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને સ્વાઝિલેન્ડ  વચ્ચે ‘સીમાવિહિન કર નિરીક્ષક કાર્યક્રમ’ અંતર્ગત સ્વાઝિલેન્ડને કરવેરા સંબંધિત સહાયતા આપવા માટે પ્રસિદ્ધ ભારતીય નિષ્ણાતની ભાગીદારી સાથે સંબંધિત વિચારાર્થ વિષય  પર થયેલા હસ્તાક્ષરને મંજૂરી આપી દીધી છે.
મુદ્દાવાર વિગતો
- ‘સીમાવિહિન કર નિરીક્ષક  કાર્યક્રમ’ અંતર્ગત ભારત સરકાર અને ઈસ્વાતિની સામ્રાજ્યની સરકાર દ્વારા એક ભારતીય નિષ્ણાતની પારસ્પરિક રીતે પસંદગી કરવામાં આવી છે.
- વિચારાર્થ વિષય સાથે ટીઆઈડબલ્યુબી કાર્યક્રમ અંતર્ગત ઇસ્વાતિનીને કરવેરા સાથે સંબંધિત સહાયતા આપવા માટે પ્રસિદ્ધ ભારતીય નિષ્ણાતની ભાગીદારી સાથે જોડાયેલી શરતોને ઔપચારિક સ્વરૂપ આપવામાં આવશે.
મુખ્ય અસર:
ટીઆઈડબ્લ્યુબી કાર્યક્રમ અંતર્ગત ભારતીય નિષ્ણાતની ભાગીદારી સાથે વિકાસશીલ દેશોમાં કરવેરા સંબંધિત બાબતોમાં ક્ષમતા નિર્માણ કરવામાં ભારત દ્વારા સહયોગને પ્રોત્સાહન મળશે.
પૃષ્ઠભૂમિ:
સંયુક્ત રાષ્ટ્ર વિકાસ કાર્યક્રમ  અને આર્થિક સહયોગ અને વિકાસ સંગઠન  દ્વારા સંયુક્ત સ્વરૂપે શરૂ કરવામાં આવેલી ‘સીમાવિહિન કર નિરીક્ષક  કાર્યક્રમનો ઉદ્દેશ ઓડિટ ક્ષમતાને મજબૂત કરીને રાષ્ટ્રીય કરવેરા વહીવટી માળખાને મજબૂત કરવા માટે વિકાસશીલ દેશોને જરૂરી સહયોગ આપવાનો તથા અન્ય દેશો સાથે આ માહિતીને વહેંચવાનો છે. ટીઆઈડબલ્યુબી કાર્યક્રમનો ઉદ્દેશ વિકાસશીલ દેશોનાં ટેક્સ ઓડિટરોને જરૂરી ટેકનિકલ જાણકારીઓ અને કૌશલ્ય હસ્તાંતરિત કરવાની સાથે-સાથે આ ટેક્સ ઓડિટરોની સાથે સામાન્ય ઓડિટ પદ્ધતિઓ અને જ્ઞાન સંસાધનોનાં પ્રચાર-પ્રસારને વહેંચી આ દેશોની કરવેરાની વહીવટી વ્યવસ્થાને મજબૂત કરવાનો છે. ટીઆઈડબલ્યુબી કાર્યક્રમ કરવેરા સાથે સંબંધિત બાબતો પર સહયોગ વધારવા માટે આંતરરાષ્ટ્રીય સમુદાય દ્વારા થઈ રહેલાં પ્રયાસોનાં પૂરક સ્વરૂપે છે અને સાથે આ વિકાસશીલ દેશોની સ્થાનિક કરવેરા સાથે સંબંધિત પ્રયાસોમાં યોગદાન પણ કરે છે. ભારત વિકાસશીલ દેશોમાં કરવેરા સાથે સંબંધિત બાબતોમાં ક્ષમતા નિર્માણ માટે જરૂરી સહયોગ આપી રહ્યો છે. જોકે ભારત આ સંદર્ભમાં વૈશ્વિક સ્તરે અગ્રણી હોવાથી ભારત કરવેરા સંબંધિત બાબતોમાં દક્ષિણ-દક્ષિણ સહયોગ અથવા વિકાસશીલ દેશો વચ્ચે સહયોગ સુનિશ્ચિત કરવામાં મહત્ત્વપૂર્ણ ભૂમિકા અદા કરે છે.
RP
(Visitor Counter : 177
વહાણવટા મંત્રાલય
જહાજ મંત્રાલયે એડ્સ ટુ નેવિગેશન બિલ 2020 પર જાહેર વિચાર વિમર્શ માટે મુસદ્દો જાહેર કર્યો
બિલનો ઉદેશ્ય 90 વર્ષ જુના લાઇટહાઉસ કાયદો, 1927ને બદલવાનો છે
શાસન વ્યવસ્થામાં લોકભાગીદારી અને પારદર્શકતા વધારવાના પ્રધાનમંત્રી શ્રી નરેન્દ્ર મોદીના દ્રષ્ટિકોણને ધ્યાનમાં રાખીને, જહાજ મંત્રાલય દ્વારા એડ્સ ટુ નેવિગેશન બિલ 2020 પર હિતધારકો અને સામાન્ય જનતા પાસેથી પ્રતિભાવો મેળવવા માટે મુસદ્દો જાહેર કરવામાં આવ્યો છે.
લગભગ નવ દાયકા જુના લાઇટહાઉસ કાયદો, 1927ને બદલવા માટે આ બિલની દરખાસ્ત કરવામાં આવી છે. જેમાં દરિયાઇ નેવિગેશનના ક્ષેત્રમાં વૈશ્વિક શ્રેષ્ઠ આચરણો, ટેકનોલોજીકલ વિકાસ અને ભારતની આંતરરાષ્ટ્રીય જવાબદારીઓનો સમાવેશ કરવામાં આવ્યો છે.
કેન્દ્રીય જહાજ રાજ્યમંત્રી  શ્રી મનસુખ માંડવિયાએ જણાવ્યું હતું કે, બ્રિટિશકાળના પ્રાચીન કાયદાઓ રદ કરી તેના સ્થાને દરિયાઇ ઉદ્યોગની વર્તમાન અને આધુનિક જરૂરિયાતો અનુસાર નવા કાયદાને અમલમાં લાવવા માટે, જહાજ મંત્રાલય દ્વારા અપનાવવામાં આવેલા સક્રિય અભિગમના ભાગરૂપે આ પહેલ હાથ ધરવામાં આવી છે. શ્રી માંડવિયાએ વધુમાં ઉમેર્યું હતું કે, જાહેર જનતા અને હિતધારકો તરફથી મળેલા સૂચનો આ વિધેયકની જોગવાઇઓને વધુ મજબૂત કરશે. તેમણે એમ પણ કહ્યું હતું કે, આ વિધેયકનો ઉદ્દેશ દરિયાઇ નેવિગેશનની શ્રેષ્ઠ ટેકનોલોજીનું નિયમન કરવાનો છે, જે અગાઉ લાઇટહાઉસ કાયદો, 1927 અંતર્ગત કાનૂની જોગવાઇઓમાં ગુંચવાયેલી હતી.
આ વિધેયકથી લાઇટહાઉસ અને લાઇટશીપ મહાનિદેશાલય ને વધારાની સત્તા અને કામગીરી જેમ કે, વેસેલ ટ્રાફિક સર્વિસ, રેક ફ્લેગિંગ, તાલીમ અને પ્રમાણીકરણ, જ્યાં ભારતે હસ્તાક્ષર કર્યા હોય તેવા આંતરરાષ્ટ્રીય સંમેલનો અંતર્ગત આવતી અન્ય જવાબદારીઓના અમલીકરણ વગેરે બાબતોમાં વધુ અધિકાર પ્રાપ્ત થશે. તે હેરિટેજ લાઇટહાઉસને ઓળખી તેનો વિકાસ કરવાની જોગવાઇ પણ પૂરી પાડે છે.
આ વિધેયકમાં ગુનાઓની નવી અધિસૂચી સમાવવામાં આવી છે, જેમાં કેન્દ્ર સરકાર કે અને અન્ય સંસ્થા દ્વારા બહાર પાડવામાં આવેલા દિશાનિર્દેશોનું અનુપાલન ન કરવા અને નેવિગેશનમાં અવરોધ ઊભો કરવા કે તેને હાનિ પહોંચાડવા બદલ યોગ્ય દંડાત્મક પગલાં લેવાની જોગવાઇ પણ છે.
દરિયાઇ નેવિગેશનમાં અદ્યતન ટેકનિકલ સુધારો આવવાથી, દરિયાઇ નેવિગેશનનું નિયમન અને પરિચાલન કરતા અધિકારીઓની ભૂમિકા પણ ઘણી બદલાઈ ગઈ છે. આથી આ નવો કાયદો એ લાઇટહાઉસ નિયમનથી આગળ વધીને અદ્યતન નેવિગેશનની દિશામાં એક મોટું પરિવર્તન છે.
આ વિધેયકનો મુસદ્દો લાઇટહાઉસ અને લાઇટશીપ મહાનિદેશાલયની વેબસાઇટ http://www.dgll.nic.in/Content/926_3_dgll.gov.in.aspx પર અપલોડ કરવામાં આવ્યો છે, જ્યાં નાગરિકો છેલ્લી તારીખ 24.07.2020 સુધીમાં atonbill2020[at]gmail[dot]com પર વિધેયકના મુસદ્દા અંગે તેમના સૂચનો અને મંતવ્યો મોકલી શકે છે.
DS/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારત સરકારે કોવિડના વ્યવસ્થાપન માટે દુનિયાભરમાંથી પ્રાપ્ત થઇ રહેલી સહાયને ઝડપી મંજૂરી અને વહેંચણી કરીને રાજ્યો અને કેન્દ્રશાસિત પ્રદેશોમાં તૃતીય તબીબી સંભાળ વ્યવસ્થાને વધુ મજબૂત બનાવી
9,284 ઓક્સિજન કોન્સન્ટ્રેટર્સ; 7,033 ઓક્સિજન સિલિન્ડર; 19 ઓક્સિજન જનરેશન પ્લાન્ટ; 5,933 વેન્ટિલેટર/Bi PAP; લગભગ 3.44 લાખ રેમડેસિવીર શીશીનો જથ્થો રાજ્યો/કેન્દ્રશાસિત પ્રદેશોની ક્ષમતાઓ વધારવા માટે પહોંચાડવામાં આવ્યો/રવાના કરવામાં આવ્યો
ભારતમાં કોવિડ વ્યવસ્થાપન માટે ઉભા થયેલા પડકારોનો સામનો કરવા માટે, સદભાવનાની લાગણી સાથે વૈશ્વિક સમુદાય 27 એપ્રિલ 2021ના રોજથી આંતરરાષ્ટ્રીય દાન અને સહાયના રૂપમાં કોવિડ-19 રાહત તબીબી પૂરવઠો અને ઉપકરણોનો જથ્થો સતત પહોંચાડી રહ્યો છે.
દેશમાં કોવિડના કેસોમાં થયેલી અભૂતપૂર્વ વૃદ્ધિ સામે લડવા માટે ભારતના પ્રયાસોમાં વધારો કરવા માટે વિવિધ દેશો/સંગઠનો પાસેથી પ્રાપ્ત થઇ રહેલી વૈશ્વિક સહાય તમામ રાજ્યો અને કેન્દ્રશાસિત પ્રદેશો સુધી ઝડપથી પહોંચાડવા માટે ભારત સરકારના વિવિધ મંત્રાલયો/વિભાગો “સંપૂર્ણ સરકાર”ના અભિગમ હેઠળ એક સુવ્યવસ્થિત અને પદ્ધતિસરના વ્યવસ્થાતંત્ર દ્વારા વિના અવરોધે એકબીજા સાથે સહયોગથી કામ કરી રહ્યાં છે.
27 એપ્રિલ 2021થી 11 મે 2021 સુધીમાં કુલ મળીને, 9,284 ઓક્સિજન કોન્સન્ટ્રેટર્સ; 7,033 ઓક્સિજન સિલિન્ડર; 19 ઓક્સિજન જનરેશન પ્લાન્ટ; 5,933 વેન્ટિલેટર/Bi PAP; લગભગ 3.44 લાખ રેમડેસિવીર શીશીનો જથ્થો હવાઇ અને જમીન માર્ગે પહોંચાડવામાં આવ્યો/રવાના કરવામાં આવ્યો છે.
UK, ઇજિપ્ત, કુવૈત અને દક્ષિણ કોરિયા પાસેથી 11 મે 2021ના રોજ પ્રાપ્ત થયેલી મુખ્ય વસ્તુઓમાં સામેલ છે:
- ઓક્સિજન કોન્સન્ટ્રેટર: 30+50=80
- ઓક્સિજન સિલિન્ડર: 300+1290=1590
- વેન્ટિલેટર/ BIPAP/ CPAP: 20
સહાય સામગ્રી પ્રાપ્ત કરતા તમામ રાજ્યો/કેન્દ્રશાસિત પ્રદેશોમાં અસરકારક અને તાત્કાલિક ફાળવણી કરવાની અને સુવ્યસ્થિત રીતે ડિલિવરી કરવાની સમગ્ર પ્રક્રિયા પર વ્યાપક રીતે દેખરેખ રાખવા માટે કેન્દ્રીય આરોગ્ય મંત્રાલય દ્વારા એક સમર્પિત સેલ પણ ઉભો કરવામાં આવ્યો છે. વિદેશથી અનુદાન, સહાય અને દાન તરીકે પ્રાપ્ત થયેલી કોવિડ સંબંધિત રાહત સામગ્રીની પ્રાપ્તિ અને ફાળવણીનું યોગ્ય સંકલન થઇ શકે તે માટે 26 એપ્રિલ 2021થી એક સમર્પિત સંકલન સેલની રચના કરવામાં આવી છે. 2 મે 2021ના રોજ આરોગ્ય મંત્રાલય દ્વારા પ્રમાણભૂત પરિચાલન પ્રક્રિયા પણ તૈયાર કરીને તેનો અમલ કરવામાં આવ્યો છે.
તસવીર 1- કુવૈતથી પ્રાપ્ત થયેલી તબીબી રાહત INS કોચીમાં ચડાવવામાં આવી છે જેમાં 60 મેટ્રિક ટન પ્રવાહી મેડિકલ ઓક્સિજનનો જથ્થો ભરેલી 3 ISO ટેન્ક, 800 ઓક્સિજન સિલિન્ડર અને 2 હાઇ ફ્લો ઓક્સિજન કોન્સન્ટ્રેટર છે. વિવિધ રાજ્યોમાં વિતરણ માટે ગઇકાલે ન્યૂ મેંગલોર બંદર ખાતે આ જહાજને લંગારવામાં આવ્યું હતું.
તસવીર 2- કુવૈતથી પ્રાપ્ત થયેલી તબીબી રાહત INS તબરમાં ચડાવવામાં આવી છે જેમાં 40 મેટ્રિક ટન પ્રવાહી મેડિકલ ઓક્સિજનનો જથ્થો ભરેલી 2 ISO ટેન્ક અને 600 ઓક્સિજન સિલિન્ડર છે. વિવિધ રાજ્યોમાં વિતરણ માટે ગઇકાલે ન્યૂ મેંગલોર બંદર ખાતે આ જહાજને લંગારવામાં આવ્યું હતું.
તસવીર 3- યુનાઇટેડ સ્ટેટ્સ ઓફ અમેરિકાથી આવેલી રેમડેસિવીરની 78,595 શીશીનો જથ્થો ગઇ રાત્રે મુંબઇ હવાઇમથકે આવ્યો હતો. આ શીશીઓનું વિવિધ રાજ્યોમાં વિતરણ કરવામાં આવી રહ્યું છે.
પ્રધાનમંત્રીનું કાર્યાલય
પ્રધાનમંત્રીએ યુપીએસસી સિવિલ સર્વિસિસની પરીક્ષા સફળતાપૂર્વક પાસ કરનારાઓને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ યુપીએસસી સિવિલ સર્વિસિસની પરીક્ષામાં સફળતાપૂર્વક પાસ થનારાઓને અભિનંદન પાઠવ્યા છે.
શ્રેણીબદ્ધ ટ્વિટમાં, પ્રધાનમંત્રીએ કહ્યું;
"સફળતાપૂર્વક યુપીએસસી સિવિલ સર્વિસીસની પરીક્ષા પાસ કરનારાઓને અભિનંદન. જાહેર સેવામાં ઉત્તેજક અને સંતોષકારક કારકિર્દીની પ્રતીક્ષા છે.
જેમણે પરીક્ષા પાસ કરી છે તેઓ આપણા રાષ્ટ્રની યાત્રાના મહત્વપૂર્ણ સમયગાળા દરમિયાન મુખ્ય વહીવટી ભૂમિકા નિભાવશે.
જે યુવા મિત્રોએ યુપીએસસીની પરીક્ષા પાસ કરી નથી તેમને હું કહેવા માંગુ છું કે તમે ખૂબ પ્રતિભાશાળી વ્યક્તિઓ છો. વધુ પ્રયાસોની રાહ જોવાઈ રહી છે.
સાથે જ, ભારત વૈવિધ્યસભર તકોથી ભરેલું છે જેને શોધવાની રાહ જોવાઈ રહી છે. તમે જે પણ કરવાનું નક્કી કરો છો તેમાં શુભેચ્છાઓ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આંકડાશાસ્ત્ર અને કાર્યક્રમ અમલીકરણ મંત્રાલય
નેશનલ સેમ્પલ સર્વે ઑફિસ  દ્વારા 1 જુલાઈથી 15 જુલાઈ, 2023 દરમિયાન સ્વચ્છતા પખવાડાની ઉજવણી
આંકડા અને કાર્યક્રમ અમલીકરણ મંત્રાલય 01 જુલાઈ, 2023થી 15 જુલાઈ, 2023 દરમિયાન સ્વચ્છ ભારત અભિયાન હેઠળ સ્વચ્છતા પખવાડા, 2023ની ઉજવણી કરી રહ્યું છે. આ અભિયાન નો મુખ્ય ઉદેશ્ય જન ભાગીદારીને પ્રોત્સાહિત કરવાનો અને સ્વચ્છતા અંગે જાગૃતિ લાવવાનો છે. ગુજરાતના પશ્ચિમ પ્રદેશમાં સ્થિત નેશનલ સેમ્પલ સર્વે ઑફિસ , આંકડા અને કાર્યક્રમ અમલીકરણ મંત્રાલય  ના ફિલ્ડ ઓપરેશન્સ વિભાગની તમામ કચેરીઓ પખવાડા દરમિયાન સ્વચ્છતા અને વૃક્ષારોપણને પ્રોત્સાહન આપવા માટે વિવિધ પ્રવૃત્તિઓ હાથ ધરશે. ઉપ-પ્રાદેશિક કચેરી, રાજકોટ દ્વારા 2જી જુલાઈ, 2023 ના રોજ એક વિશેષ સ્વચ્છતા અભિયાનનું આયોજન કરવામાં આવ્યું છે જેમાં રાષ્ટ્રીય શાળાના વિદ્યાર્થીઓને સ્વચ્છતાના વ્યવહારો વિશે જાગૃત કરવામાં આવશે. આ દિવસે રાષ્ટ્રીય શાળાના કેમ્પસમાં અને ઉપ-પ્રાદેશિક કચેરી રાજકોટના કાર્યાલય પરિસરમાં સહાયક નિદેશક શ્રી ટી આઇ ત્રિવેદી અને ઉપ-પ્રાદેશિક કચેરીના અન્ય અધિકારીઓ દ્વારા વૃક્ષારોપણ પણ કરવામાં આવશે. અમદાવાદ, ભાવનગર, જામનગર અને સુરેન્દ્રનગર સ્થિત NSSOની કચેરીઓ દ્વારા અનુક્રમે 15મી જુલાઈ 2023ના રોજ સાબરમતી આશ્રમ સ્થિત સફાઈ વિદ્યાલય, તખતેશ્વર મહાદેવ મંદિર, બાલા હનુમાન મંદિર અને માનવ મંદિર એજ્યુકેશનલ ટ્રસ્ટ દ્વારા સંચાલિત શૈક્ષણિક સંસ્થામાં પણ આવી જ પ્રવૃત્તિઓનું આયોજન કરવામાં આવ્યું છે. નેશનલ સેમ્પલ સર્વે ઑફિસ , ફિલ્ડ ઓપરેશન્સ વિભાગ અમદાવાદના ઉપ મહાનિદેશક અને પ્રાદેશિક વડા શ્રી એસ.કે. ભાણાવત અને ઉપ નિદેશક જયપ્રકાશ હોનરાવના માર્ગદર્શન હેઠળ આ કચેરીઓ દ્વારા સ્વચ્છતા અભિયાન અંતર્ગત વિવિધ પ્રવૃત્તિઓ હાથ ધરવામાં આવશે.
YP/GP/JD
(Visitor Counter : 120
પ્રધાનમંત્રીનું કાર્યાલય
પ્રધાનમંત્રીએ અત્યાર સુધીની સૌથી વધુ આવક જનરેશન માટે HALની પ્રશંસા કરી
પ્રધાનમંત્રી શ્રી નરેન્દ્ર મોદીએ નાણાકીય વર્ષ 2022-23 માટે આશરે રૂ. 26,500 કરોડ ની કામગીરીમાંથી અત્યાર સુધીની સૌથી વધુ આવક ઊભી કરવા બદલ HALની સમગ્ર ટીમની પ્રશંસા કરી છે જે અગાઉના નાણાકીય વર્ષ માટે રૂ. 24,620 હતી. કંપનીએ ગયા વર્ષની સરખામણીમાં વર્ષ દરમિયાન 8%ની આવક વૃદ્ધિ નોંધાવી છે.
HAL દ્વારા ટ્વીટના જવાબમાં, પ્રધાનમંત્રીએ ટ્વીટ કર્યું;
"અપવાદરૂપ! હું એચએએલની સમગ્ર ટીમની તેમના નોંધપાત્ર ઉત્સાહ અને જુસ્સા માટે પ્રશંસા કરું છું.”
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વિશ્વ સિંહ દિવસ નિમિત્તે સિંહ સંરક્ષણ પ્રત્યે ઉત્સાહ ધરાવતા સૌને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ વિશ્વ સિંહ દિવસ નિમિત્તે સિંહ સંરક્ષણ પ્રત્યે ઉત્સાહી તે સૌને શુભેચ્છા પાઠવી છે.
શ્રેણીબદ્ધ ટ્વીટમાં પ્રધાનમંત્રીએ કહ્યું;
"સિંહ રાજસી અને સાહસી છે. એશિયાટિક સિંહનું ઘર હોવાનો ભારતને ગર્વ છે. વિશ્વ સિંહ દિવસ નિમિત્તે હું સિંહ સંરક્ષણ પ્રત્યે ઉત્સાહ ધરાવતા સૌને મારી શુભેચ્છા પાઠવું છું. તમને એ જાણીને ખુશી થશે કે છેલ્લા કેટલાક વર્ષોમાં ભારતમાં સિંહની વસ્તીમાં સતત વધારો જોવા મળ્યો છે.
જ્યારે હું ગુજરાતના મુખ્યમંત્રી તરીકે સેવા આપતો હતો, ત્યારે મને ગીર સિંહો માટે સલામત અને સુરક્ષિત રહેઠાણોની ખાતરી કરવા માટે કામ કરવાની તક મળી હતી. ઘણી પહેલ કરવામાં આવી હતી જેમાં સ્થાનિક સમુદાયો અને વૈશ્વિક શ્રેષ્ઠ પ્રયાસો સામેલ હતા જેથી નિવાસસ્થાન સુરક્ષિત રહે અને પ્રવાસનને પણ પ્રોત્સાહન મળે. "
The lion is majestic and courageous. India is proud to be home to the Asiatic Lion. On World Lion Day, I convey my greetings to all those passionate about lion conservation. It would make you happy that the last few years have seen a steady increase in India’s lion population. pic.twitter.com/GaCEXnp7hG
— Narendra Modi  August 10, 2021
When I was serving as Gujarat CM, I had the opportunity to work towards ensuring safe and secure habitats for the Gir Lions. A number of initiatives were taken which involved local communities and global best practices to ensure habitats are safe and tourism also gets a boost. pic.twitter.com/0VEGmh7Ygj
— Narendra Modi  August 10, 2021
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કૃષિ મંત્રાલય
કેન્દ્રીય કૃષિ મંત્રી શ્રી તોમરને એનસીડીસી અને ઇન્ડિયન પોટાશ લિમિટેડ દ્વારા પીએમ કેર્સ ફંડમાં યોગદાન માટે રૂ. 11 કરોડનો ચેક આપવામાં આવ્યો
કોવિડ-19 સ્થિતિને સંભાળવામાં મદદરૂપ થવા કૃષિ મંત્રાલય હેઠળની સંસ્થાઓ નિયમિત મદદ કરે છે
પ્રધાનમંત્રી શ્રી નરેન્દ્ર મોદીની અપીલ પર રાષ્ટ્રીય સહકારી વિકાસ નિગમ  અને ઇન્ડિયન પોટાશ લિમિટેડે સંયુક્તપણે પીએમ કેર્સ ફંડમાં રૂ. 11 કરોડનું દાન આપ્યું છે, જેનો ઉપયોગ કોવિડ-19 કારણે ઊભી થયેલી સ્થિતિનો સામનો કરવા માટે થશે. એનસીડીસીના મેનેજિંગ ડાયરેક્ટર શ્રી સુંદીપ કુમાર નાયકે રૂ. 11 કરોડનો ચેક કેન્દ્રીય કૃષિ અને ખેડૂત કલ્યાણ, ગ્રામીણ વિકાસ અને પંચાયતી રાજ મંત્રી શ્રી નરેન્દ્રસિંહ તોમરને આજે સુપરત કર્યો હતો.
એનસીડીસી સહકારીના માધ્યમથી ગામડે ગામડે નાણાકીય સહાય પહોંચાડી રહ્યું છે. ગયા નાણાકીય વર્ષમાં એમણે રૂ. 30,000 કરોડની મદદ ઋણ સ્વરૂપે ખેડૂતો અને ગ્રામીણ લોકોને કરી હતી.
કૃષિ અને ખેડૂત કલ્યાણ મંત્રાલય અંતર્ગત કંપનીઓ અને સંસ્થાઓ પીએમ કેર્સ ફંડ માટે સતત કરોડો રૂપિયાની ધનરાશિ ચેક સ્વરૂપે આપી રહી છે.
મંત્રીએ પોતે એમપીએલએડીએસમાંથી રૂ. 1 કરોડનું યોગદાન અને એક મહિનાનો પગાર આપ્યો છે. ઉપરાંત તેમણે તેમના મતવિસ્તાર મોરેના-શ્યોપુરમાં સંબંધિત કામગીરી માટે રૂ. 50 લાખનું યોગદાન આપ્યું છે.
RP
સ્વાસ્થ્ય અને પરિવાર કલ્યાણ મંત્રાલય
ચહેરા અને મોં માટે ઘરે બનાવેલાં માસ્કના ઉપયોગ માટેની માર્ગદર્શિકા અને મેન્યુઅલ
- આપણે જાણીએ છીએ કે કોવિડ-19ના ચેપથી બચવા માટે સોશિયલ ડિસ્ટન્સિંગ અને વ્યક્તિગત સ્વચ્છતા મુખ્ય ચાવીઓ છે. કેટલાક દેશોએ જાહેર જનતા માટે ઘરે બનાવેલા માસ્ક લાભદાયક હોવાનો દાવો કર્યો છે. આવાં ઘરે બનાવેલાં માસ્ક વ્યક્તિગત સ્વચ્છતા જાળવવા માટેની સારી રીત છે. આ પ્રકારનો ઉપયોગ સ્વચ્છતા, સ્વાસ્થ્યનો એકંદર માહોલ જાળવવામા ચોક્કસપણે મદદગાર બનશે.
- એટલે, એવું સૂચન છે કે જે લોકો સાજા-નરવા છે અથવા જેમને શ્વાસ સંબંધિત કોઈ તકલીફો નથી, તેઓ, ખાસ કરીને તેઓ જ્યારે ઘરની બહાર નીકળે ત્યારે હાથે બનાવેલાં, ફરી વાપરી શકાય તેવાં માસ્ક વાપરી શકે છે. આનાથી લોકોને મોટા પ્રમાણમાં રક્ષણ મળશે.
- સ્વાસ્થ્ય કર્મચારીઓ કે જે લોકો કોવિડ-19ના દર્દીઓ સાથે સંપર્કમાં રહીને અથવા તેમની સાથે કામ કરી રહ્યા છે, અથવા કોવિડ 19ના દર્દીઓ છે, તેમને આ પ્રકારનું માસ્ક વાપરવાની ભલામણ નથી, કેમકે આ શ્રેણીઓમાં આવતા લોકોને ચોક્કસ સંરક્ષણાત્મક માસ્ક પહેરવું જરૂરી છે.
- આવાં બે માસ્ક તૈયાર કરવું સલાહભર્યું છે, જેથી એક માસ્ક ધોવામાં હોય, ત્યારે બીજું માસ્ક વાપરી શકાય. આમ છતાં, વારંવાર હાથ ધોતા રહેવું જરૂરી છે અને માસ્ક પહેરતાં પહેલાં હાથ ધોવાં જોઈએ. આવાં માસ્ક ગમે ત્યાં ફેંકવાં જોઈએ નહીં, પરંતુ સલામત રીતે રાખવાં જોઈએ અને ફરી વાપરતાં પહેલાં સાબુ અને ગરમ પાણીથી વ્યવસ્થિત રીતે ધોઈને યોગ્ય રીતે સૂકવવાં જોઈએ.
- આ માસ્ક ઘરે ઉપલબ્ધ સ્વચ્છ કાપડમાંથી બનાવી શકાય છે. માસ્ક સીવતાં કે બનાવતાં પહેલાં કાપડને ખૂબ સારી રીતે સાફ કરાયેલું હોય અને ધોવાયેલું હોય તે જરૂરી છે. માસ્ક એ રીતે બનાવેલું હોવું જોઈએ, જેનાથી મોં અને નાક સંપૂર્ણપણે ઢંકાય અને ચહેરા પર સહેલાઈથી બાંધી શકાય.
- એકબીજાનાં માસ્ક અરસપરસ પહેરવાં જોઈએ નહીં અને પ્રત્યેક વ્યક્તિએ પોતાનું અલગ માસ્ક વાપરવું જોઈએ. એટલે, એક પરિવારમાં જેટલા સભ્યો હોય, તો દરેક સભ્ય પાસે પોતાનું સ્વતંત્ર માસ્ક હોવું જોઈએ.
https://static.pib.gov.in/WriteReadData/userfiles/Advisory & Manual to Make Homemade Mask - Gujarati Book.pdf
(
મંત્રીમંડળ
મંત્રીમંડળે મહારાષ્ટ્રમાં વધાવનમાં નવા મોટા બંદરને સ્થાપિત કરવા માટે સૈદ્ધાંતિક મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે મહારાષ્ટ્રમાં દહાણુ નજીક વધાવનમાં એક મોટું બંદર સ્થાપિત કરવાની ‘સૈદ્ધાંતિક’ મંજૂરી આપી દીધી છે.
આ યોજનાનો કુલ ખર્ચ રૂ. 65,544.54 કરોડ રૂપિયા આવવાની સંભાવના છે.
વધાવન બંદર ‘ભૂ-સ્વામિત્વ મોડલ’  સ્વરૂપે વિકસાવવામાં આવશે. જવાહરલાલ નેહરુપોર્ટની સાથે એક ટોચનાં ભાગીદાર સ્વરૂપે એક સ્પેશ્યલ પર્પઝ વ્હિકલ  સ્થાપિત કરવામાં આવશે. જેએનપીટીની આ યોજના લાગુ કરવામાં ઇક્વિટી ભાગીદારી 50 ટકા બરોબર કે એનાથી વધારે હશે. એસપીવી અંતર્ગત કનેક્ટિવિટી સ્થાપિત કરવા ઉપરાંત જમીન સુધારણા, બ્રેક વોટરનું નિર્માણ સહિત બંદર મૂળભૂત માળખાનો વિકાસ કરશે. તમામ વેપારી કામગીરીઓ ખાનગી ડેવલપર્સ દ્વારા પીપીપી  પદ્ધતિ દ્વારા હાથ ધરવામાં આવશે.
જવાહરલાલ નેહરુ પોર્ટ ટ્રસ્ટ  ભારતમાં સૌથી મોટું બંદર છે. એનું વિશ્વમાં 28મું સ્થાન છે અને આ બંદર પરથી કુલ 5.1 મિલિયન ટીઈયુ ની અવરજવર થાય છે. વર્ષ 2023 સુધી 10 મિલિયન ટીઈયુની ક્ષમતા વૃદ્ધિ કરનાર ચોથું ટર્મિનલ પૂર્ણ કર્યા પછી પણ જવાહરલાલ નેહરુ પોર્ટ વિશ્વમાં 17મું સૌથી મોટું કન્ટેનર પોર્ટ બનશે. વધાવન બંદરના વિકાસ પછી ભારત વિશ્વનાં ટોચનાં 10 કન્ટેનર બંદર ધરાવતા દેશોમાં સામેલ થઈ જશે.
મહારાષ્ટ્રમાં દેશનું સૌથી મોટું કન્ટેનર બંદર જેએનપીટીમાં છે. આ મહારાષ્ટ્ર, ઉત્તર કર્ણાટક, તેલંગાણાનાં અંતરિયાળ વિસ્તારો અને ગુજરાત, મધ્યપ્રદેશ, રાજસ્થાન, એનસીઆર, પંજાબ અને ઉત્તરપ્રદેશનાં અંતરિયાળ વિસ્તારોની જરૂરિયાતોને પૂર્ણ કરે છે. વિશ્વના સૌથી મોટા કન્ટેનર જહાજોનાં મેઇન્ટેનન્સ માટે ડીપ ડ્રાફ્ટ બંદરની જરૂર છે, જે 10 મિલિયન ટીઇયુની આયોજિત ક્ષમતાનો સંપૂર્ણ ઉપયોગ થયા પછી જેએનપીટી બંદર પર વધારાનાં ટ્રાફિકનું સંચાલન કરવાની જરૂરિયાતને પણ પૂર્ણ કરે. જેએનપીટી બંદર અને મુન્દ્રા દેશનાં બે સૌથી મોટા કન્ટેનર મેઇન્ટેનન્સ  કરતાં બંદર છે. એમની ડ્રાફ્ટ અનુક્રમે 15 એમ અને 16 એમ છે, ત્યારે દુનિયાનાં સૌથી મોટા કન્ટેનર મેઇન્ટેનન્સ કરતાં આધુનિક ડીપ ડ્રાફ્ટ બંદ માટે 18 એમ અને 16 એમની જરૂર છે. કિનારા નજીક વધાવન બંદરમાં કુદરતી ડ્રાફ્ટ લગભગ 20 મીટર છે, જેનાથી આ બંદર પર મોટા જહાજોનું મેઇન્ટેનન્સ કરવાની સંભાવના છે. વધાવન બંદરનો વિકાસ 16,000થી 25,000 ટીઇયુ ક્ષમતાના કન્ટેનર જહાજોને આમંત્રિત કરવામાં સમર્થન બનાવશે. એનાથી એની કામગીરીમાં વધારો થશે અને લોજિસ્ટિક ખર્ચ ઘટવાનો લાભ મળશે.
કન્ટેનર જહાજોના સતત વધી રહેલા કદને કારણે ભારતને પશ્ચિમ દરિયાકિનાર પર ડીપ ડ્રાફ્ટ બંદરનો વિકાસ કરવો અત્યંત જરૂરી છે. મૂલ્ય સંવર્ધન માળખાગત ક્ષેત્રને કારણે કાર્ગોનાં વધતા કન્ટેનરાઇઝેશનથી મૂલ્ય સંવર્ધિત આયાતની મેઇન્ટેનન્સ અને માળખાગત કામગીરીઓમાં મદદ કરવા માટે નિકાસ માટે આપણા બંદર પર મૂળભૂત માળખું તૈયાર કરવા બહુ મહત્વપૂર્ણ બની જાય છે. જેએનપીટી અંતરિયાળ વિસ્તારમાં કન્ટેનરની અવરજવર 2020-25 સુધી હાલની 4.5 એમટીઇયુથી વધીને 10.1 એમટીઇયુ થવાની આશા છે. આ સમયગાળા સુધી જેએનપીટીની ક્ષમતાનો સંપૂર્ણ ઉપયોગ થશે. લોજિસ્ટિક ઇન્ફ્રાસ્ટ્રક્ચરને શ્રેષ્ઠ બનાવવાની યોજના અને મેક ઇન ઇન્ડિયા અભિયાન દ્વારા ભારતમાંથી મહત્તમ નિકાસ થશે અને માળખાગત સંસાધન પછી કન્ટેનર પરિવહનની માગમાં વધારો થશે.
DK/SD/DS/GP
(
પ્રધાનમંત્રીનું કાર્યાલય
પૂર્વ જાપાની પીએમ શિન્ઝો આબેના અંતિમ સંસ્કારમાં ભાગ લેવા પ્રધાનમંત્રી આજે રાત્રે ટોક્યો જવા રવાના થશે
પ્રધાનમંત્રી શ્રી નરેન્દ્ર મોદી જાપાનના ભૂતપૂર્વ પ્રધાનમંત્રી શિન્ઝો આબેના અંતિમ સંસ્કારમાં ભાગ લેવા માટે આજે રાત્રે જાપાનના ટોક્યો જવા રવાના થશે.
ટ્વીટ્સની શ્રેણીમાં,પ્રધાનમંત્રીએ કહ્યું;
"હું એક પ્રિય મિત્ર અને ભારત-જાપાન મિત્રતાના મહાન ચેમ્પિયન ભૂતપૂર્વ PM શિન્ઝો આબેના રાજ્ય અંતિમ સંસ્કારમાં ભાગ લેવા માટે આજે રાત્રે ટોક્યો જઈ રહ્યો છું."
"હું તમામ ભારતીયો વતી પ્રધાનમંત્રી કિશિદા અને શ્રીમતી આબેને હૃદયપૂર્વક સંવેદના પાઠવીશ. અમે આબે સેનની કલ્પના મુજબ ભારત-જાપાન સંબંધોને વધુ મજબૂત બનાવવા માટે કામ કરવાનું ચાલુ રાખીશું. @kishida230"
YP/GP/JD
(
મંત્રીમંડળ
મંત્રીમંડળે આપત્તિ વ્યવસ્થાપન, પુનઃસ્થાપન અને શમનના ક્ષેત્રમાં સહકાર સ્થાપિત કરવા ભારત અને બાંગ્લાદેશ વચ્ચે થયેલા સમજૂતીકરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે આયોજિત કેન્દ્રીય મંત્રીમંડળની બેઠકમાં પ્રજાસત્તાક ભારતના ગૃહ મંત્રાલયની રાષ્ટ્રીય આપત્તિ વ્યવસ્થાપન સત્તામંડળ  અને પીપલ્સ રિપબ્લિક ઓફ બાંગ્લાદેશના આપત્તિ વ્યવસ્થાપન અને રાહત મંત્રાલય વચ્ચે માર્ચ, 2021માં આપત્તિ વ્યવસ્થાપન, પુનઃસ્થાપન અને શમનના ક્ષેત્રમાં સહકાર સ્થાપિત કરવા થયેલા સમજૂતીકરાર ને મંજૂરી આપી હતી.
ફાયદાઃ
આ એમઓયુ એક એવી વ્યવસ્થા ઊભી કરવા ઇચ્છે છે, જેમાં ભારત અને બાંગ્લાદેશ બંનેને એકબીજાની આપત્તિ વ્યવસ્થાપન વ્યવસ્થામાંથી ફાયદો થશે અને એથી આપત્તિ વ્યવસ્થાપનના ક્ષેત્રમાં તૈયારી, પ્રતિસાદ અને ક્ષમતા નિર્માણના ક્ષેત્રોને મજબૂત કરવામાં મદદ મળશે.
એમઓયુની વિશિષ્ટ ખાસિયતોઃ
- કોઈ પણ પક્ષના સંબંધિત વિસ્તારોમાં મોટા પાયે આપત્તિ ના સમયે જે તે પક્ષની વિનંતી પર પારસ્પરિક સાથસહકાર આપવો, જે રાહત, પ્રતિસાદ, પુનર્નિર્માણ અને સુધારાના ક્ષેત્રમાં હશે.
- પ્રસ્તુત માહિતી, રિમોટ સેન્સિંગ ડેટા અને અન્ય વૈજ્ઞાનિક ડેટાનું આદાનપ્રદાન કરવું તથા પૂર્વવત્ત સ્થિતિ સુનિશ્ચિત કરવા માટે આપત્તિ પ્રતિસાદ, સુધારા, શમન, ક્ષમતા નિર્માણ વગેરેનો અનુભવ/શ્રેષ્ઠ પદ્ધતિ વહેંચવી
- અદ્યતન ઇન્ફોર્મેશન ટેકનોલોજી, વહેલાસર ચેતવણીની વ્યવસ્થા, રિમોટ સેન્સિંગ અને નેવિગેશન સેવાઓ તથા આપત્તિ સામે લડવાની તૈયારી માટે, પ્રતિસાદ આપવા અને શમન માટે કુશળતા પૂરી પાડવી તથા રિયલ ટાઇમ ડેટાની વધારે વહેંચણી કરવી.
- આપત્તિ વ્યવસ્થાપનના ક્ષેત્રમાં અધિકારીઓને પૂરક તાલીમ આપવી.
- બંને દેશો વચ્ચે દ્વિપક્ષીય રીતે સંયુક્તપણે આપત્તિ વ્યવસ્થાપન કવાયતો હાથ ધરવી.
- આપત્તિમાં યોગ્ય પ્રતિસાદ આપવા સમુદાયોને તૈયાર કરવા ધારાધોરણો, અદ્યત્તન ટેકનોલોજીઓ અને સાધનસામગ્રીઓ વહેંચવી
- આપત્તિ વ્યવસ્થાપનનાં ક્ષેત્રમાં પાઠ્યપુસ્તકો, માર્ગદર્શિકાઓ સ્વરૂપે પ્રકાશનો અને સામગ્રીનું આદાનપ્રદાન કરવું તથા આપત્તિ વ્યવસ્થાપન, જોખમમાં ઘટાડો અને સુધારાના ક્ષેત્રમાં સંયુક્ત સંશોધન પ્રવૃત્તિઓ હાથ ધરી શકાશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી દેશના ટોચના શિખ આગેવાનોને મળ્યા
‘વીર બાલ દિવસ’ની જાહેરાત દ્વારા ચાર સાહિબજાદેના સન્માન માટે શિખ સમુદાયના આગેવાનોએ પ્રધાનમંત્રીનો આભાર વ્યક્ત કર્યો
‘વીર બાલ દિવસ’ ચાર સાહિબજાદેના યોગદાન અને બલિદાન અંગે દેશના તમામ ખૂણાના બાળકોમાં જાગૃત્તિ લાવશે : પ્રધાનમંત્રી
પ્રધાનમંત્રીએ શિખ સમુદાયની સેવાની ભાવનાની પ્રશંસા કરી અને કહ્યું વિશ્વને આ અંગે વધુ જાગૃત કરવાની જરૂર છે
શિખ સમુદાયના કલ્યાણ માટે મારી સરકાર સંપૂર્ણપણે વચનબદ્ધ છે : પ્રધાનમંત્રી
શિખ સમુદાયના કલ્યાણ માટે સતત પગલા ભરવા બદલ પ્રતિનિધિમંડળે પ્રધાનમંત્રીનો આભાર માનતા કહ્યું, આ બાબત દર્શાવે છે કે તેઓ હૃદયથી શિખ છે
પ્રધાનમંત્રી શ્રી નરેન્દ્ર મોદી આજે 7 લોક કલ્યાણ માર્ગ ખાતે સમગ્ર દેશના મોખરાના શિખ આગેવાનોને મળ્યા હતા. પ્રતિનિધિમંડળે શિખ સમુદાયના કલ્યાણ માટે સતત કાર્યરત રહેવા તથા પગલાં ભરવા બદલ પ્રધાનમંત્રીનો આભાર વ્યક્ત કર્યો હતો અને ખાસ કરીને 26મી ડિસેમ્બરને વીર બાળ દિવસ જાહેર કરીને ચાર સાહિબજાદેનું સન્માન કરવા બદલ આભાર વ્યક્ત કર્યો હતો. પ્રતિનિધિ મંડળના પ્રત્યેક સદસ્યએ ‘સિરોપાવ’ અને ‘સિરી સાહિબ’ દ્વારા પ્રધાનમંત્રીનું સન્માન કર્યું હતું.
પ્રધાનમંત્રીએ જણાવ્યું હતું કે દેશના ઘણા પ્રાંતના લોકોને ચાર સાહિબજાદેના યોગદાન અને બલિદાન અંગે જાણકારી નથી. તેમણે યાદ અપાવી હતી કે જ્યારે પણ તેઓ શાળામાં બાળકો સમક્ષ સંબોધન કરતા હોય છે ત્યારે તેઓ હંમેશાં ચાર સાહિબજાદેનો ઉલ્લેખ કરતા હોય છે. 26મી ડિસેમ્બરને વીર બાલ દિવસ તરીકે જાહેર કરવાના નિર્ણયથી દેશના તમામ ખૂણાના બાળકોમાં તેમના વિશેની જાણકારી આવશે.
પ્રધાનમંત્રીએ પોતાની મુલાકાત લેવા બદલ શિખ સમુદાયના આગેવાનોનો આભાર વ્યક્ત કર્યો હતો અને જણાવ્યું હતું કે તેમના માટે મારા ઘરના દ્વાર હંમેશાં ખુલ્લા છે. તેમણે શિખ સમુદાય સાથેના તેમના સંપર્ક અને પંજાબમાં તેમના રોકાણ દરમિયાન સમુદાય સાથે એક સાથે વિતાવેલા સમયની યાદ અપાવી હતી.
પ્રધાનમંત્રીએ શિખ સમુદાયની સેવાની ભાવનાને બિરદાવી હતી અને જણાવ્યું હતું કે સમગ્ર વિશ્વને આ અંગે વધુ જાગૃત કરવાની જરૂર છે. પ્રધાનમંત્રીએ જણાવ્યું હતું કે તેમની સરકાર શિખ સમુદાયના કલ્યાણ માટે સંપૂર્ણપણે વચનબદ્ધ છે. તેમણે આ અંગે સરકારે લીધેલા કેટલાક પગલાંઓ અંગે પણ ચર્ચા કરી હતી. તેમણે અફઘાનિસ્તાનથી ગુરુ ગ્રંથ સાહિબને સંપૂર્ણ સન્માન સાથે પરત લાવવા માટે કરાયેલી ખાસ વ્યવસ્થા અંગે પણ ચર્ચા કરી હતી. તેમણે શિખ યાત્રાળુઓ માટે કરતારપુર સાહિબ કોરિડોર ખુલ્લો મૂકવા માટે સરકાર દ્વારા રાજકીય ચેનલ મારફતે કરેલા પ્રયાસની પણ ચર્ચા કરી હતી.
શ્રી મનજિન્દરસિંઘ સિરસાએ જણાવ્યું હતું કે વીર બાલ દિવસની ઉજવણી કરવાના નિર્ણયથી ચાર સાહિબજાદેના બલિદાન અંગે દેશભરમાં જાગૃત્તિ આવશે. જાથેદાર તખ્ત શ્રી પટણા સાહિબે કરતારપુર સાહિબ કોરિડોરને ફરીથી ખુલ્લો મૂકવા તથા લંગર પરથી જીએસટી નાબૂદ કરવા જેવા લેવાયેલા પગલા બદલ પ્રધાનમંત્રીનો આભાર વ્યક્ત કર્યો હતો. તેમણે ઉમેર્યું હતું કે શિખ સમુદાય માટે પ્રધાનમંત્રીએ લીધેલા સંખ્યાબંધ પગલાથી એ પુરવાર થાય છે કે તેઓ હૃદયથી શિખ છે. રાષ્ટ્રીય લઘુમતિ પંચના ભૂતપૂર્વ ચેરમેન શ્રી તારલોચન સિંઘે જણાવ્યું હતું કે સ્વતંત્રતા બાદ પહેલી વાર શિખ સમુદાયના યોગદાનને માન્યતા મળી છે જેમણે ભાગલા દરમિયાન મોટી સંખ્યામાં જીવનનું બલિદાન આપ્યું હતું. તેમણે શિખ સમુદાયના યોગદાનને વિશ્વના મંચ પર રજૂ કરવા બદલ પ્રધાનમંત્રીનો આભાર વ્યક્ત કર્યો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(